MLRS/mapa_maltese huggingface dataset:
Analiżi batterjoloġika u kimika tal-ilma fl-Isptar Mater Dei.
Il-formoli tal-offerti u aktar tagħrif dwar il-kundizzjonijiet ta' dawn l-offerti jinkisbu mid-Dipartiment tal-Akkwisti, Uffiċċji tal-Management, Sptar Mater Dei, L-Imsida, Malta, mit-Tnejn sal-Ġimgħa bejn it-8.00 a.m. u n-12.30 p.m.
Is-26 ta' April, 2011
Servizzi ta' Procurement tal-Gvern (Taqsima tas-Saħħa)
Id-Direttur tas-Servizzi ta' Procurement tal-Gvern (Taqsima tas-Saħħa), Gwardamanġa, jgħarraf illi:-
Sad-9.00 a.m. ta' nhar it-Tlieta, it-3 ta' Mejju, 2011, filKaxxa l-Ħadra fir-reception area tas-Servizzi Farmaċewtiċi tal-Gvern, Gwardamanġa, L-Imsida, Malta, jintlaqgħu kwotazzjonijiet magħluqin għal:-
Gazzetta tal-Gvern ta' Malta 18,740
Aktar tagħrif jista' jinkiseb mis-Servizzi Farmaċewtiċi tal-Gvern f'kull ġurnata tax-xogħol bejn it-8.30 a.m. u nofsinhar.
Is-26 ta' April, 2011
Id-Direttur tas-Servizzi ta' Procurement tal-Gvern (Taqsima tas-Saħħa), Gwardamanġa, jgħarraf illi:‐
Sad-9.00 a.m. ta' nhar it-Tnejn, is-16 ta' Mejju, 2011, filKaxxa l-Bajda fir-reception area tas-Servizzi Farmaċewtiċi tal-Gvern, Gwardamanġa, L-Imsida, Malta, jintlaqgħu kwotazzjonijiet magħluqin għal:‐
Il-kwotazzjonijiet kollha msemmija hawn fuq jistgħu jinkisbu minn fuq (http://www.sahha.gov.mt/pages.aspx?
page=241).
Aktar tagħrif dwar il-kwantitajiet u kundizzjonijiet ta' dawn il-kwotazzjonijiet jistgħu jinkisbu mis-Servizzi Farmaċewtiċi tal-Gvern, Gwardamanġa, bejn it-8.00 a.m. nofsinhar.
Id-Direttur tas-Servizzi ta' Procurement tal-Gvern (Taqsima tas-Saħħa), Gwardamanġa jgħarraf illi:-
Sal-11.00 a.m. ta' nhar l-Erbgħa, il-11 ta' Mejju, 2011 filKaxxa s-Safra fir-reception area tas-Servizzi Farmaċewtiċi tal-Gvern, Guardamangia, l-Imsida, Malta, jintlaqgħu kwotazzjonijiet magħluqin għal:-
Aktar tagħrif jista' jinkiseb mis-Servizzi Farmaċewtiċi tal-Gvern, f'kull ġurnata tax-xogħol bejn it-8.30 a.m. u nofsinhar.
Is-26 ta' April, 2011
Is-26 ta' April, 2011
Sa nofsinhar ta' nhar il-Ġimgħa, is-27 ta' Mejju 2011, fil-kaxxa tal-offerti fl-Uffiċċju Amministrattiv tal-Kunsill, jintlaqgħu offerti magħluqin u mmarkati bin-numru talofferta għal:
Avviż Nru.
DEM-17-11.
Xogħlijiet ta' twaqqigħ u skavar fil-post il-ġdid tal-Kunsill Lokali Il-Fgura.
Għandu jitħallas dritt ta' €100.00 għal kull kopja taddokument tal-offerta.
Għandu jitħallas dritt ta' €30.00 għal kull kopja taddokument tal-offerta.
Kopji tad-dokument tal-offerta jistgħu jinġabru millUffiċċju tal-Kunsill Lokali Il-Fgura, 'Dar il-Kunsill', 68, Triq il-Karmnu, Il-Fgura, fil-ħinijiet tal-uffiċċju mal-ħlas rispettiv.
L-offerti jinfetħu minnufih wara l-ħin tal-għeluq.
Il-Kunsill iżomm id-dritt li jirrifjuta kull offerta, anke laktar waħda vantaġġuża.
Is-26 ta' April, 2011
Il-Kunsill Lokali ta' Birżebbuġa jilqa' kwotazzjonijiet magħluqa fl-Uffiċċji Amministrattivi tal-Kunsill sa nofsinhar ta' nhar l-Erbgħa, il-11 ta' Mejju 2011 għal:-
Is-26 ta' April, 2011
Sal-10.00 a.m. tat-Tlieta, is-17 ta' Mejju 2011 jintlaqgħu
offerti magħluqin għal:-
Avviż Nru.
DLC 07/11.
Diversi xogħlijiet ta' konservazzjoni
Avviż Nru.
DLC 09/11.
Xogħlijiet ta' ċċangar Fażi A
Avviż Nru.
DLC 10/11.
Landscaping ta' diversi nħawi.
Għandu jitħallas dritt ta' €100 għal kull kopja tad-
kull offerta, anke l-aktar waħda vantaġġuża.
Il-26 ta' April, 2011
Programm tal-Iżvilupp Rurali għal Malta 2007 – 2013 Assi 3 – Titjib tal-Kwalità tal-Ħajja fiż-Żoni Rurali
Rata ta' Ko-finanzjament: 75% Unjoni Ewropea, 25% Gvern ta' Malta Il-Fond Agrikolu Ewropew għall-Iżvilupp Rurali: L-Ewropa tinvesti f'Żoni Rurali
Is-26 ta' April, 2011
Sa nofsinhar ta' nhar il-Ġimgħa, is-27 ta' Mejju, 2011, fil-kaxxa tal-offerti fl-indirizz imsemmi hawn taħt, jintlaqgħu offerti magħluqin għal:
Dan huwa Supply Notice taħt l-Open Tender Procedure.
Din l-offerta hija parzjalment iffinanzjata mill-Unjoni Ewropea taħt il-Fond Ewropew għal Żvilupp Reġjonali 20072013 - Ninvestu fil-Kompetittività għal Kwalità ta' Ħajja Aħjar.
(Budget stmat: EUR 23,800 inkluża l-VAT).
L-indirizz tal-Kunsill Lokali huwa kif ġej:
Is-26 ta' April, 2011
Sal-11.00 a.m. ta' nhar il-Ħamis, il-5 ta' Mejju, 2011, jintlaqgħu kwotazzjonijiet magħluqin għal:-
Kwot.
MLC 03/2011.
Kiri ta' post bħala ċentru ta' taħriġ biex jintuża mill-Kunsill Lokali Marsaskala.
Il-Kunsill iżomm id-dritt li jirrifjuta kull kwotazzjoni, anke l-aktar waħda vantaġġuża.
Id-dokumenti tal-kwotazzjoni jinkisbu mill-uffiċċji tal-Kunsill.
Aktar tagħrif jinkiseb mingħand is-Segretarju Eżekuttiv tal-Kunsill fuq 2163 7171.
Is-26 ta' Mejju, 2011 KUNSILL LOKALI SANTA LUĊIJA Il-Kunsill Lokali Santa Luċija jgħarraf illi:-
Sa nofsinhar ta' nhar l-Erbgħa, it-18 ta' Mejju 2011, fl-Uffiċċju tal-Kunsill Lokali Santa Luċija jintlaqgħu kwotazzjonijiet magħluqin għal:-
Kwot.
SLLC Q (57/11/01).
Xiri u installazzjoni ta' 4 LED floodlights għal 5-a-side football pitch fi Triq Inez Soler, Santa Luċija.
Aktar dettalji jinsabu speċifikati fid-dokument tal-kwotazzjoni.
Il-Kunsill iżomm id-dritt li jirrifjuta anke l-aktar offerta vantaġġuża.
Aktar informazzjoni tista' tinkiseb mingħand is-Segretarju Eżekuttiv tal-Kunsill fuq in-numru tat-telefon 2166 6600 jew bl-email: (santalucija.lc@gov.mt).
Is-26 ta' April, 2011
Il-Kunsill Lokali San Pawl il-Baħar jgħarraf li d-data talgħeluq tal-offerti li jidhru hawn taħt u li ġew ippubblikati fit-8 ta' April 2011, qed tiġi mġedda sa mhux aktar tard minn nofsinhar ta' nhar il-Ħamis 12 ta' Mejju 2011:
Avviż Nru.
SPBLC 08/2011.
Manutenzjoni ta' sinjali tattraffiku .
SPBLC 09/2011.
Zamma u manutenzjoni ta' mogħdijiet pedonali.
Il-kundizzjonijiet l-oħra kollha jibqgħu l-istess.
Is-26 ta' April, 2011
Is-26 ta' April, 2011
Gazzetta tal-Gvern ta' Malta 18,740
Kull min jidhirlu li għandu interess u jrid jopponi dik it-talba, b'dan l-avviż huwa msejjaħ sabiex ifisser il-fehma tiegħu, b'nota li għandha tiġi ppreżentata fir-Reġistru ta' dawn il-Qrati fi żmien ħmistax-il ġurnata mill-ħruġ ta' dan l-avviż fil-Gazzetta tal-Gvern.
Reġistru tal-Qorti Superjuri, Illum, 25 ta' April 2011
IKUN JAF KULĦADD illi b'sentenza mogħtija mill-Qorti tal-Maġistrati (Malta) bħala Qorti ta' Ġudikatura Kriminali fit-12 ta' April, 2011 (Maġistrat Dott.
Saviour Demicoli) kumpilazzjoni numru 49/2006 fil-kawża fl-ismijiet:-
ORDNAT l-interdizzjoni ġenerali fil-konfront ta' Kevin Cassar kif ukoll l-interdizzjoni milli jservi bħala xhud, ħlief quddiem il-Qrati tal-Ġustizzja, u bħala perit, f'kull każ li jkun u dan għall-perjodu ta' ħames (5) snin mid-data tassentenza finali u dan skont l-Artikolu 109 tal-Kap.
9 talLiġijiet ta' Malta.
Din il-pubblikazzjoni qed issir a tenur tal-Artikolu 10(7) tal-Kap.
9 tal-Liġijiet ta' Malta.
Illum, 22 ta' April, 2011.
Reġistru tal-Qrati ta' Ġurisdizzjoni Kriminali (Malta).
Is-26 ta' April, 2011
Gazzetta tal-Gvern ta' Malta 18,740
16_12_2019-47_2017-119718
Qorti ta' l-Appell
(Kompetenza Inferjuri)
Imħallef Anthony Ellul
Appell numru:- 47/2017
Simon u Maria Consolata Mayer bin-numri tal-karta tal-identità 422455(M) u 850553(M) rispettivament
(appellati)
Crystal Finance Investments Ltd. (C26761)
(appellanti)
16 ta' Diċembru, 2019.
1. Crystal Finance Ltd appellat minn deċiżjoni fl-ismijiet premessi (numru 089/2016) mogħtija mill-Arbitru għas-Servizzi Finanzjarji fis-27 ta' Settembru 2017 u li permezz tagħha laqa' l-ilment tal-ilmentaturi limitatament fis-somma ta' €1,682.35.
2. Fil-qosor, il-proċeduri quddiem l-Arbitru żvolġew kif ġej:
2.1. Permezz ta' ilment li wasal l-uffiċċju tal-Arbitru għas-Servizzi Finanzjarji fil- 5 ta' Lulju 2016, l-appellati odjerni ilmentaw dwar il-prodott finanzjarju 'BP211 5% EUR High Yield Bond Portfolio July 2018' li huma nvestew fih tramite s-soċjetà appellanti. Sostanzjalment ilmentaw li l-intimata ma nfurmathomx f' mument aktar bikri li dan il-prodott beda sejjer ħażin. Talbu għalhekk li jiġu kkumpensati s-somma ta' €6,354 telf fuq l-istess kif ukoll sentejn imgħax fuq l-investiment tagħhom fl-istess prodott.
2.2. Is-soċjetà intimata wieġbet illi in linea preliminari: 1
- l-Arbitru m' għandux ġurisdizzjoni jisma' u jiddeċiedi l-vertenza odjerna liema kompetenza tispetta lill-Qrati ordinarji a tenur tal- artikolu 17 tat-Terms of Business Agreement viġenti bejn il-partijiet;
- l-ilment huwa null a tenur tal-artikolu 789(1)(ċ) tal-Kap. 12 tal-Liġijiet ta' Malta għaliex ma jirriżulawx x'inhuma l-allegati nuqqasijiet tagħha li jagħtu lok għad dritt pretiż b' dan illi hija prekluża milli tressaq difiża adegwata;
- l-azzjoni tal-ilmentatriċi hija preskritta a tenur tal-Kap. 16 tal-Liġijiet ta' Malta.
Fil-mertu wieġbet t-talbiet tal-ilmentatriċi huma fiergħa u nfondati fil-fatt u fid-dritt u għandhom jiġu respinti bl-ispejjeż għaliex:
- hija aġixxiet kif rikjest mill-qafas regolatorju applikabbli u skont l-ogħla livell ta' diliġenza mistennija fil-liġi;
- kwalunkwé telf li setgħu ġarrbu l-ilmentaturi huwa primarjament riżultat ta' credit risk, riskju inerenti ta' investiment f' bonds bħal dawk li fihom investew l-ilmentaturi, li fihom ilhom jinvestu mill-anqas mill- 2005 u liema bonds kienu, fil-ħin meta ngħata parir lilhom, jgħoddu jew suitable għalihom;
- l-ebda rimedju ma jista' jingħata stante li l-ilment m' huwiex ġustifikat.
2.3. B' deċiżjoni mogħtija fis-27 ta' Settembru 2017, l-Arbitru ddeċieda billi:
- ċaħad l-ewwel eċċeżżjoni tal-intimata u ħa konjizzjoni tal-każ;
- ċaħad l-eċċezzjoni dwar l-allegata nullità tal-ilment;
- ċaħad l-eċċezzjoni tal-preskrizzjoni inkwantu ma ġietx pruvata;
- fil-mertu, ċaħad l-eċċezzjonijiet tal-provditur tas-servizz finanzjarju u filwaqt li laqa' l-ilment sakemm kompatibbli ma' dak deċiż, ai termini tal-Artikolu 26(3)(ċ)(iv) tal-Kap. 555 tal-Liġijiet ta' Malta, ordna lis- soċjetà intimata tħallas lill-ilmentaturi s-somma ta' elef, sitt mija u tnejn u tmenin ewro u ħamsa u tletin ċenteżmi (€1,682.35), bl- imgħaxijiet legali mid-data tad-deċiżjoni sad-data tal-effettiv pagament u kull parti ġġorr l-ispejjeż tagħha.
2 3. Minn din id-deċiżjoni appellat is-soċjetà Crystal Finance Investment Ltd. L- aggravji tagħha huma illi:
3.1. kellha tintlaqa' l-ewwel eċċezzjoni tagħha dwar in-nuqqas ta' ġurisdizzjoni tal-Arbitru u b' hekk tiġi liberata mill-osservanza tal-ġudizzju; u
3.2. saret determinazzjoni fattwalment u ġuridikament żbaljata tal-ilment.
4. L-appellati wieġbu li l-appell tas-soċjetà appellanti għandu jiġi respint u d- deċiżjoni appellata kkonfermata bl-ispejjeż kontra l-appellanti.
5. B'rikors ippreżentat fid-29 ta' Marzu 2019, l-appellanti talbet ir-rikuża tal-Imħallef sedenti, liema talba ġiet miċħuda b' digriet mogħti fil-15 t' April 2019.
6. Permezz ta' rikors ieħor ippreżentat fit-28 t' Awissu 2019, is-soċjetà rikorrenti nfurmat lil din il-Qorti li ppreżentat kawża kostituzzjonali fejn ilmentat minn ksur tal-jedd fundamentali ta' smiegħ xieraq. Għalhekk talbet is-sospensjoni tal- prolazzjoni tas-sentenza ta' dan l-appell sakemm tiġi deċiża il-kawża bin-numru 134/2019 fl-ismijiet Crystal Finance Investments Limited (C-26761) vs Avukat Ġenerali.
7. Fis-seduta tat-12 ta' Novembru, 2019 il-qorti ma tatx is-sentenza minħabba l- kawża fuq imsemmija.
8. Permezz ta' sentenza mogħtija fil-31 ta' Ottubru 2019 fl-atti tal-kawża b-numru 134/2019 fl-ismijiet Crystal Finance Investments Limited (C-26761) vs Avukat Ġenerali, il-Prim' Awla tal-Qorti Ċivili (Sede Kostituzzjonali) ċaħdet it- talbiet kollha ta' Crystal Finance Investments Limited u qalet li huma frivoli u vessatorji. Sentenza li llum hi ġudikat. Għaldaqstant, mhemmx iktar ostakolu sabiex din il-qorti kif presjeduta tagħti s-sentenza.
Konsiderazzjonijiet.
9. Permezz tal-ewwel aggravju tagħha l-appellanti tilmenta mill-fatt li l-Arbitru, a bażi ta' ekwità u dak li huwa qies bħala unfair business terms, ċaħad l-eċċezzjoni preliminari tagħha dwar in-nuqqas ta' ġurisdizzjoni tiegħu. Is-soċjetà appellanti tinsisti iżda li l-foro kompetenti sabiex jisma' l-vertenzi bejn il-partijiet ġie maqbul kuntrattwalment fl-artikolu 17 tat-Terms of Business iffirmat minnhom. Ladarba ma kien hemm l-ebda difett jew vizzju fl-elementi tal-kuntratt, tant illi la kien hemm xi allegazzjoni u tant inqas tresset prova f' dan is-sens, l-Arbitru ma setgħax jinjora kuntratt skritt u ffirmat, bi ksur tal-prinċipji ta' pacta sunt servanda 3 u ċertezza tal-kuntratti li huma fundamentali fid-drittijiet kummerċjali u ċivili. Minflok, l-Arbitru ħoloq de novo qafas legali bbażat fuq: (i) l-artikolu 16 tat-Terms of Business li jippermetti referenza ta' tilwimiet lill-Consumer Complaints Unit tal- MFSA; u (ii) l-fatt li l-Kap. 555 daħal fis-seħħ wara li ġie ffirmat l-kuntratt. Is- soċjetà appellanti tikkontendi iżda li l-Arbitru ma kellux jiċħad din l-eċċezzjoni għaliex:
(i) il-Consumer Complaints Unit tal-MFSA jista' jagħti biss parir jew opinjoni, mhux sentenza eżekuttiva bħal ma tista' tingħata mill-Arbitru għas-Servizzi Finanzjarji u l-Qrati ta' Malta; u
(ii) ladarba l-parijiet qablu u ntrabtu li f' każ ta' vertenza bejniethom kellhom jirriżolvu tali vertenza fil-Qrati Ċivili, prinċipju rispettat mil- leġislatur fil-promulgazzjoni tal-Kap. 555, senjatament l-artikolu 21(1)(a).
10. L-appellati wieġbu li, kuntrarjament għal dak allegat mis-soċjetà appellanti, l- Arbitru kien korrett fil-konklużjoni tiegħu.
11. Din il-Qorti diġà kellha l-opportunità tikkunsidra aggravju simili f'numru ta' appelli minn deċiżjonijiet tal-Arbitru għas-Servizzi Finanzjarji kontra l-appellanti odjerna stess. Fis-sentenza fl-ismijiet Mary Anne Vella vs Crystal Finance Investments Ltd deċiża fil-11 ta' Frar 2019 ingħad kif ġej:
'Hekk fis-sentenzi fl-ismijiet Carmel Bartolo u Nicholina Bartolo vs Crystal Finance Investments Ltd mogħtija fil-5 ta' Novembru 2018, ingħad illi:
'16. Il-klawżola 16 tal-imsemmi ftehim tipprovdi kif ġej:
'16. Complaints
16.1 The Company will take all reasonable steps to handle any complaints by the Customer fairly and efficiently, and the Company shall keep records of each his/her complaint(s) to the MFSA if it is not satisfied with the manner in which his/her complaint(s) has/have been handled by the Company.'
17. Għalkemm jista' jagħti l-każ li bid-dħul fis-seħħ tal-Kap. 555 ma kienx għad fadal aktar skop għall-Consumer Complaints Unit tal-MFSA, mil-liġi innifisha ma jirriżultax illi l-Uffiċċju tal-Arbitru għas-Servizzi Finanzjarji 'ħa post' il-Consumer Complaints Unit tal-MFSA kif deċiż mill-Arbitru u kif dikjarat mill-imsemmija Awtorità fl-ittra tagħha tas-16 ta' Ġunju 2016 lill-ilmentaturi. Tant hu hekk illi l- artikolu 21 tal-Kap. 555, dwar il-kompetenza tal-Arbitru, jipprovdi li:
'(2) Arbitru għandu jirrifjuta li jeżerċita s-setgħat tiegħu taħt dan l- Att meta:
(a) l-imġiba li jkun sar l-ilment dwarha hi jew kienet soġġetta għal kawża quddiem qorti jew tribunal mibdija mill-istess persuna li tkun qed tagħmel l-ilment u li tkun dwar l-istess mertu: 4
Iżda xejn minn dak li jinsab f'dan il-paragrafu m'għandu jinftiehem li jimpedixxi l-kompetenza tal-Arbitru li jikkunsidra lmenti li jkunu qegħdin jiġu trattatti jew li jkunu ġew trattati mill-Awtorità għas- Servizzi Finanzjarji ta' Malta, u r-rakkomandazzjonijiet, direttivi jew deċiżjonijiet mogħtija minn dik l-Awtorità m'għandhomx jiġu kkunsidrati bħala li taw lok għal res judicata tal-każ tal-persuna li tkun qed tagħmel l-ilment; ...'
18. Kliem li juri d-distinzjoni bejn l-Uffiċċju tal-Arbitru għas-Servizzi Finanzjarji u l-Consumer Complaints Unit tal-MFSA, inkwantu kieku tal-ewwel sempliċement assorba l-funzjonijiet tal-Consumer Complaints Unit tal-MFSA, ma kien ikun hemm l-ebda ħtieġa li l-Arbitru jingħata l-fakoltà sabiex jerġa jisma' dawk l-ilmenti li kienu diġa ġew trattati mill-Awtorità għas-Servizzi Finanzjarji ta' Malta u li dwarhom l-imsemmija Awtorità kienet diġa tat rakkomandazzjonijiet, direttivi jew deċiżjonijiet.
19. F'kull każ, ladarba l-poteri vestiti fl-Arbitru għas-Servizzi Finanzjarji a tenur tal-Kap. 555 imorru ben oltré dawk li kellu l-Consumers Complaints Unit tal- Awtorità ta' Malta għas-Servizzi Finanzjarji f'Malta, l-Arbitru ma setgħax jasal għall-konklużjoni li l-kompetenza tiegħu tista' tinsilet mill-klawżola 16 tal-ftehim.
20. Madanakollu, id-deċiżjoni tal-Arbitru kienet sorretta ukoll fuq motivazzjoni ulterjuri:
'Barra minn hekk, meta giet redatta l-klawżola in kwistjoni, li barra li rreferiet ghall-kompetenza tal-Qrati Maltin u ghall-MFSA (Consumers Complaints Unit), il-Kapitolu 555 kien ghadu ma giex fis-sehh u, konsegwentement, il-forum tal-Arbitru ghas-Servizzi Finanzjarji kien ghadu mhux kostitwit. Ghalhekk ma setax ikun eskluz ...'
21. L-appellanti tikkontendi iżda li n-natura tal-ewwel eċċezzjoni tagħha kienet waħda bbażata fuq kuntratt li speċifikment jipprovdi li l-foro kompetenti sabiex jisma' kwalsiasi vertenza bejnha u l-ilmentataturi huma l-Qrati Ċivili. Għalhekk, fin-nuqqas ta' frodi, żball jew inkella xi prinċipju mandatorju ta' xi liġi speċjali, kellu japplika l-prinċipju pacta sunt servanda. Tgħid li dan il-fattur ġie ukoll rispettat mil-leġislatur fil-promulgazzjoni tal-Kap. 555 tal-Liġijiet ta' Malta, senjatament fl-Artikolu 21(1)(a) tal-istess. Tisħaq għalhekk li l-foro ġdid maħluq permezz tal-Kap. 555 m'huwiex wieħed esklussiv iżda alternattiv, liema alternattiva ġiet xjentement u volutament eskluża mill-partijiet permezz tal- klawżola ġurisdizzjonali numru 17 fil-kuntratt ta' bejniethom. Tgħid ukoll li l- asserzjoni tal-Arbitru, li dik il-parti tal-kuntratt intestata 'governing law' kienet aktar intiża li jkollha dimensjoni internazzjonali għal dawk il-klijenti li mhumiex Maltin, hija gratwita u superfluwa.
22. Il-klawżola 17 tal-ftehim iffirmat miż-żewġ partijiet, tipprovdi li kwalsiasi tilwima li tista' tinsorġi minnu hija soġġetta għall-ġurisdizzjoni tal-Qrati Maltin:
'17. Governing Law
17.1 This Agreement is subject to the Laws of Malta and any dispute, which may arise therefrom, shall be subject to the jurisdiction of the Maltese Courts.'
23. Klawżola 17 hi ċara u m'hemmx ħtieġa ta' interpretazzjoni. La fil-mument meta sar il-ftehim fl-1 ta' Frar 2013 u lanqas wara li daħal fis-seħħ l-Att dwar l- 5 Arbitru għas-Servizzi Finanzjarji (Kap. 555 tal-Liġijiet ta' Malta) fit-18 t'April 2016, ma tirriżulta xi dispożizzjoni tal-liġi li teskludi l-ġurisdizzjoni tal-Qrati Maltin milli jisimgħu u jiddeċiedu tilwim dwar imġiba ta' financial service provider. Fi kliem ieħor, ma jirriżultax li hemm disposizzjoni li tagħmel illegali klawżola bħal dik.
24. Jirriżulta iżda, li wara d-dħul fis-seħħ tal-Kap. 555, il-konsumatur ingħata b' liġi forum alternattiv fejn ifittex għal rimedju fir-rigward ta' lment relatat mal- imġiba ta' provditur tas-servizz finanzjarju lilu mogħti.
25. L-artikolu 21 tal-Kap. 555 dwar il-kompetenza tal-Arbitru għas-Servizzi Finanzjarji jipprovdi illi:
'(1)(a) Xejn f'dan l-Att m'għandu jimplika li l-ilment relatat mal- imġiba ta' provditur tas-servizz finanzjarju għandu jkun regolat esklussivament bid-dispożizzjonijiet ta' dan l-Att ...'
26. Rilevanti wkoll li l-artikolu 21(2) li jsemmi każijiet meta l-Arbitru għandu jirrifjuta li jeżerċita s-setgħat li għandu taħt il-liġi prinċipali. Il-Qorti qegħda tifhem li l-każijiet li jissemmew mhumiex xi lista eżawrjenti, iżda pjuttost li f'dik id- diposizzjoni ġew identifikati tlett sitwazzjonijiet differenti fejn l-Arbitru m'għandux kompetenza.
27. L-ilment tal-appellati hu dwar l-imġiba tas-soċjetà appellanti li hi provditur ta' servizz finanzjarju. Għalhekk hu lment li skont din il-liġi speċjali, l-Arbitru għandu jikkunsidra u jiddeċiedi dwaru. Hekk ukoll hu ilment relatat mal-obbligi kuntrattwali tal-appellanti bħala provditur ta' servizz finanzjarju fejn per eżempju fi klawżola 3.4 tal-kuntratt jingħad:
"3.4 For all intents and purposes, the Customer shall be treated as a Retail Client. Retail Clients enjoy the highest level of client protection in terms of the Law... 3.6 When providing Investment Advice or Portfolio Management Services, the Company shall assess whether the transaction to be recommended, or entered into in the course of providing a Portfolio Management service, is suitable for the Customer on the basis of the information provided in terms of Clause 3.5".
28. Madanakollu, l-appellanti tikkontendi li l-kompetenza tal-Arbitru 'ġiet xjentement u volutament' eskluża mill-partijiet permezz tal-klawżola ġurisdizzjonali numru 17 fil-kuntratt.
29. Jirriżulta li l-imsemmi ftehim li ġie ffirmat bejn il-partijiet hu tat-tip standard form fejn il-konsumatur ikun f'posizzjoni ta' take it or leave it għaliex ma jkollux bargaining power. Għall-Qorti meta fl-1 ta' Frar 2013 il-partijiet iffirmaw il-ftehim, klawżola 17 ma kinitx tagħmel sens meta tqies li:
i. ma kien hemm l-ebda element internazzjonali bejn il-partijiet - choice of jurisdiction clause normalment issir sabiex kwistjoni tinqata' minn qorti ta' pajjiż magħżul u mhux minn qorti f'pajjiż ieħor;
ii. fiż-żmien li kien iffirmat il-kuntratt, il-qrati kienu l-uniku post fejn parti setgħet tfittex għal rimedju kontra l-parti l-oħra mingħajr il- ħtieġa tal-kunsens tal-parti l-oħra. F'dak iż-żmien l-Att dwar l-Arbitru għas-Servizzi Finanzjarji ma kienx liġi. Biżżejjed jingħad li l-abbozz ta' dik il-liġi kien pubblikat fil-5 ta' Ġunju, 2015 (Abbozz numru 100 tal-2015). Għalhekk żgur li f'dak iż-żmien il-partijiet ma setax 6 kellhom l-intenzjoni speċifika li jeskludu r-rimedju li jagħti l-Kap. 555 lill-konsumatur, ġialadarba kien rimedju li ma jeżistix.
30. Peress li ma kienx hemm l-element internazzjonali u l-klawżola in kwistjoni kienet qegħda biss tirrepeti l-ovvju, il-Qorti hi tal-fehma li hemm ċirkostanzi speċjali li jwassluha sabiex tiskarta klawżola 17 tal-kuntratt minħabba li mhemmx dubju li fiż-żmien li l-partijiet iffirmaw il-kuntratt, ħadd minnhom ma seta' kien qiegħed jipprevedi l-introduzzjoni tal-Kap. 555. Ir-rimedju li jagħti l-Kap. 555 lill- konsumatur quddiem l-Arbitru huwa wieħed ad hoc bl-għan li jissimplifika l- aċċess tal-konsumatur tas-servizzi finanzjarji għall-rimedju kontra l-provditur tas- servizz. Tali rimedju għalhekk ma jistax jiġi meqjus rinunċjat f'klawżola li qatt ma ġiet individwalment pattwita u li saret meta tali rimedju lanqas biss kien jeżisti. Fi kliem ieħor, il-konsumatur ma seta' qatt 'xjentement u volutament' jeskludi dan id-dritt, kif allegat mill-appellanti.
31. Fiċ-ċirkostanzi l-ewwel aggravju hu miċħud.'
12. L-istess intqal fis-sentenzi Theresa Camilleri vs Crystal Finance Investments Ltd tal-5 ta' Novembru 2018 u Rita Sciberras vs Crystal Finance Investments Ltd mogħtija fit-30 t' April 2019. Ma ngħatat l-ebda raġuni għalfejn din il-qorti għandha tvarja dak li qalet fl-imsemmija sentenzi.
13. Peress li l-klawżola numru 17 intestata 'Governing Law' tal-varji Terms of Business Agreements eżebiti in atti hija identika għall-klawżola mertu tad- deċiżjonijiet fuq imsemmija, u peress illi fis-sustanza tiegħu l-aggravju tal- appellanti fl-imsemmija kawżi huwa l-istess aggravju hawn trattat, għandhom japplikaw mutatis mutandis l-istess konsiderazzjonijiet għall-każ in eżami.
14. A skans ta' ripetizzjoni inutli, din il-Qorti ma tħossx li għandha tiddilunga ulterjorment dwar dan il-punt. Iżżid biss illi f'dan il-każ, bħall-każ ta' Mary Anne Vella vs Crystal Finance Investments Ltd u u Rita Sciberras vs Crystal Finance Investments Ltd, kienet l-appellanti stess li fit-tweġiba tagħha għall- ilment li sarilha mill-appellata qabel ma ġew intavolati l-proċeduri odjerni, infurmat lill-ilmentaturi mingħajr ebda riżerva jew kwalifika, li huma setgħu jressqu l-każ tagħhom quddiem l-Arbitru għas-Servizzi Finanzjarji hekk kif jirriżulta mill-ittra tat-30 t' Awissu 2016 a fol. 31-32. Ladarba l-appellanti stess irrikonoxxiet il-ġuridizzjoni tal-Arbitru għas-Servizzi Finanzjarji u dderiġiet lill- appellati sabiex iressqu l-każ tagħhom quddiemu, dan l-aggravju huwa frivolu.
15. Għaldaqstant tiċħad l-ewwel aggravju.
16. Permezz tat-tieni aggravju, l-appellanti tikkontendi li saret determinazzjoni fattwalment u ġuridikament żbaljata tal-ilment. Targumenta illi: (i) hemm distinzjoni bejn advisory service u discretionary portfolio management; (ii) hija marret oltré dak mistenni minnha; (iii) id-diskrezzjoni tal-provditur m'għandiex tiġi użurpata mill-Arbitru; u (iv) ħadd ma jista' jinżamm responsabbli mingħajr ness bejn kawża u danni. 7
17. Il-konsiderazzjonijiet tal-Arbitru fil-mertu kienu s-segwenti: